Wolwedans is ‘n regte Bosveld-paradys by die see . . . - First with the News
Wolwedans is ‘n regte Bosveld-paradys by die see . . .
March 3, 2018 Weskus Gemeenskap Adverteerders, Nuus, Omgewingsake, Toerisme
‘n Klipgooi buite Mosselbaai op die Brandwag-grondpad begroet ‘n bosveld-landskap jou waar kameelperde, springbokke en eksotiese wildspesies nonchalant wei en die asemrowende tafereel vanuit die hoogte bespied. Dis die Wolwedans Game Farm & Country House – die jongste toevoeging tot Mosselbaai se vinnig-groeiende eko-vriendelike toerismebedryf. Ons het agter die skerms gaan loer:
Die baas van Wolwedans-wildplaas buite Mosselbaai is ‘n bésige man wie se hande, mond en ingenieursbrein nie vir ‘n oomblik stil is nie. Martin Jansen van Rensburg se kop en lyf werk soos ‘n goed-geoliede masjien in sync en op top-spoed, nes die eksotiese swartwitpenskudde- en ander wildspesies waarmee hy deesdae teel.
Hy groet gulhartig, en ryg dan die drome, prestasies en toekomsplanne stuccato in gelid af – nes die dosyne jagtrofeë in sy “Man’s Cave” – ‘n enorme oopplan-vertrek in die indrukwekkende “staal- en baksteen-paleis” wat hy in rekord-tyd op ‘n hoogte in die Brandwag-omgewing “uit niks” kom staanmaak het.
Vir vroulief Reinette – sy ou skoolkys uit Rustenburg se wêreld waar albei grootgeword en as jeugliefdes mekaar Saterdae op die sportveld van die Hoërskool Rustenburg aangemoedig het – hy as eerstespan-rugbyspeler en sy op die hokkieveld.
Sy eie skugter wildsbokkie wat slim geleer het om haar man te staan in ‘n bokram-huishouding waar Martin en sy pêlle en hul twee opgeskote seuns, Ruan (19) en Marcél (13) haar min spreekbeurte toelaat. Sy kla nie. “Dis eintlik lekker, want ek is meer ‘n introvert en kunsmens en as die manne so baie praat, kan ek konsentreer op my eie dinge,” lag sy.
Wat soek ‘n bedryfsingenieur van Rustenburg wat op skool as losskakel vir die destydse Wes-Transvaalse Cravenweekspan uitgedraf het; provinsiale rugby vir die destydse legendariese Oos-Transvaalse Rooi Duiwels gespeel het en stééds vir die Blou Bulle skree, nou langs die see in die hartjie van die Stormers se Tuinroete – en dit boonop op ‘n wildplaas?
Die woorde vloed soos Januarie se welkome somerbuie op Wolwedans – Engels en Afrikaans deurmekaar – want al woon hy nou in ‘n oorwegend “Afrikaanssprekende” omgewing, dink en werk sy sakebrein nog in Engels. “Dit was van kleinsaf my droom om eendag my eie wildplaas te hê. Ek is baie lief vir jag – Rustenburg het mos baie wildplase en ek het van kleinsaf saam met my vriende plase besoek, maar noudat ek self met wild teel en elke dag in aanraking met hulle is, weet ek nie meer so mooi nie . . . “
Skoolliefde en groot deurbraak
Martin en Reinette het ná skool saam-saam aan die Pretoria Technikon geswot – sy Personeelbestuur en hy Bedryfsingenieurswese. Daarna het Reinette 18 jaar in die Menslike Hulpbronne -departement van Datacentrix in Midrand gewerk, terwyl Martin eers praktiese ervaring by M&B Pumps opgedoen en daarna as produk-ingenieur by Warman Africa gewerk het.
Foto Bo: Van die spogdiere op Wolwedans waarmee Martin nou teel . . .
Foto: Martin se trofeejagdae is nou iets van die verlede – hy teel nou eerder as jag.
Hulle is in 1997 getroud. Martin se belowende rugbyloopbaan het skipbreuk gely toe hy voltyds begin werk het. Sy groot deurbraak het kort daarna gekom toe hy as 27-jarige sy eie maatskappy Chromeplat Industrial Corporation op Rustenburg gestig het. Hy slaan outomaties oor na Engels – in topspoed:
“I designed my own submersible pump range for the mining industry. It is a unique product on its own with many advantages for the mining industry. It is the first SA designed pump company under one roof – from where we manufacture, repair and distribute.”
Vandag is Chromeplat Industrial Corporation ‘n huishoudelike naam in die SA mynbedryf en ook oorsee. Martin is steeds die grootste aandeelhouer en besoek nog gereeld die aanleg om ‘n ogie te hou, maar danksy elektroniese kommunikasie en ‘n briljante span mede-werkers hoef hy net so elke maand of twee daar te wees.
Dit was egter ‘n groot waagstuk wat hy op jong ouderdom met min geld en ondersteuning, maar met hope moed, selfvertroue en dieselfde visie aangepak het waarmee hy Wolwedans nou stuk vir stuk opgebou het tot ‘n spog-wildplaas met top-wildspesies . . . met boonop ‘n weelderige gastehuis wat ‘n ongelooflike vista oor ongerepte vlaktes tot by die see bied.
“Jy moet onthou, Rustenburg is die hub van platinum- en chroom-myne in Suid-Afrika. Ek het as bedryfsingenieur altyd gekyk hoe dinge werk en baie geleer – en die leemtes in die mark gesien. “Gelukkig het die Hollandse eienaar van ‘n metaalgietery, Roeland Verweij, potensiaal in my pompstelsel gesien en aangebied om die parte te vervaardig en die mark te toets . . . en gesê ek kan hom afbetaal soos ons aangaan.
“Dit het gewerk! Dit het my drie jaar geneem om die skuld af te betaal. Die produk het homself bewys en ons is dankbaar dat ons ná 18 jaar steeds die mark kan voorsien.”
En nou is die man wat erken hy kan nie ‘n oomblik stilsit nie en juis ingenieurswese geswot het omdat dit so uitdagend en veelsydig is, besig met sy volgende waagstuk en droom: Om een van die beste wildtelers van skaars en eksotiese wild soos swartwitpense, ens. in die land te wees. Die teelprogram wat reeds op Wolwedans bestaan, bied aan gaste die geleentheid om dié diere van naby te sien. Daar is ook kameelperde, koedoes, sebras, waterbokke, koffie-springbokke en verskeie kleinwildspesies wat vry op die plaas rondbeweeg.
Dié pragtige swartwitpens (bo) en langhoring-rooibokke (onder) is deesdae Martin se trots.
Van jagter tot teler
Hoe nou? ‘n Man wat van kleinsaf jag en al 72 van die 134 “bucket list” Suid-Afrikaanse wildspesies op sy kerfstok het, wil nou met die einste wild teel?
Foto: Die manne in hul element op Wolwedans – Ruan, Martin en Marcél.
Hy retireer ewe vinnig, bloos selfs so effens. “Ja, dit was altyd my en ‘n paar pêlle se droom om die hele ‘Bucket List’-ding te doen, maar nou is dit nie meer vir my belangrik nie. Ek wil nie olifante en wolwe jag nie – hulle is my gunstelingdiere. Ek kort nog ‘n krokodil-, luiperd- en ‘n klomp ander trofeë, maar noudat ek so intiem met die wild werk, het ek die trofeejag-ding so half ontgroei. Op Wolwedans gaan géén trofeejag wees nie.”
Die ommeswaai het so 4 jaar gelede gekom toe hy in ‘n jagtydskrif ‘n artikel oor die bekende wildteler Jacques Malan raakgelees het. Dit het hom só beïndruk dat hy – tipies sakeman wat alles met oorgawe doen – alles omtrent dié wildteler en sy teelprogram gaan navors het en hom selfs op sy plaas Lumarie in Limpopo gaan besoek het.
Foto: ‘n Waterbok en kameelperd wei rustig op Wolwedans met ‘n idilliese uitsig oor Mosselbaai
Nóg ‘n spontane besluit. Ek source al lankal wild, en met my sakebesoeke en ryery deur die land het ek maar altyd my oë oopgehou vir my kleintydse “droomplaas”. Ek en Reinette is albei buitelugmense en het altyd gepraat van ‘n aftree-plekkie by die see of in die bos . . .
“Die Tuinroete was so mooi groen en toe ek dié plaas teen ‘n markverwante prys kon kry, het ek besluit om Reinette te verras, want dis albei – ‘n bos- en wildplaas by die see!”
Reinette het van niks geweet toe Martin in Januarie 2013 die kolossale staal- en sementbaksteengebou van 1000 m2 “uit niks” begin bou het nie.
“Hier was niks – elke paal, stuk draad en heining het ons self hier kom opsit en die meeste materiaal was klaar hier. Ek het die planne vir my argitek gegee en in Desember 2013 was die huis klaar . . . “
Dié man werk net so vinnig soos hy praat. Vier jaar later pryk ‘n bedrywige wildteelplaas en ‘n dubbelverdieping-spoghuis en tuin met panoramiese alkant-uitsigte op die grond waar “niks” was nie . . . alles off the grid met hul eie boorgatwater en sonpanele soos net ‘n boer met ‘n syfer- en ingenieurskop kan beplan. In Januarie is die jongste toevoeging tot Wolwedans Game Farm & Country House amptelik ingewy – spesiaal vir Reinette.
“My oupa het altyd gesê die wenresep vir ‘n gelukkige huwelik is ‘n vrou met ‘n goeie inkomste en ‘n gesonde man”, het Martin tydens die feestelike inwyding geskerts. Nou kan Reinette vrye teuels aan haar kunssinnigheid gee en die gastehuis bedryf soos sy wil . . .
Tussen die koffie-drinkery deur kry Reinette net hier en daar ‘n praatkans. Ons wag tot Martin haastig groet en terug plaas toe jaag voor ons verder gesels. Die mooi, fyngeboude vroutjie met die bokkie-oë is ongekunsteld en die rustigheid vanself. Sy lag net oor Martin se haastige natuur.
“Eintlik is ons teenoorgesteldes – hy is ‘n absolute ekstrovert wat altyd besig en tussen mense moet wees. Hoewel ek ook lief is vir mense, is ek meer ‘n introvert wat myself besig hou met my olieverfskilderye, mosaïekwerk en bak . . . ek is nie lief vir kosmaak nie, maar hou van koekies bak en daai tipe ding.”
Reinette was voorheen nog nooit in die Tuinroete nie en swem nie “sommer in die see waar sy nie kan sien wat in die water is nie”, maar sy het lief geraak vir die wildplaas, hoewel hulle in Hartenbos woon. “Die kinders – veral Marcél – sou nooit skool toe gegaan het as ons op die plaas moes woon nie. Hulle sou net heeldag tussen die diere in die veld wou wees . . .
“Ek is lief vir die plaaslewe, maar dit is geriefliker om op die dorp te woon en plaas toe te gaan wanneer ek lus is. Martin ry elke dag die 15 km in plaas toe, maar ek en die kinders gaan net naweke.”
Foto: Martin se indrukwekkende “man’s cave” in Wolwedans Country House waar dosyne van sy jagtrofeë teen die mure en in hoekies pryk. Trofeejag is verbode op Wolwedans.
En noudat sy die “baas” is van Wolwedans Country House? Sy lag weer. “Ek het lankal geleer ek en Martin sal nie in besigheid kan saamwerk nie- ek is te stadig vir hom! Ons ou skoolvriendin, Trudi Stander, bestuur voltyds die country house terwyl ek agter die skerms betrokke bly en meer aandag aan die kinders se dinge kan gee.
Foto: Die vertrekke is keurig en ruim en almal bied asemrowende uitsigte.
“Ons leef albei ons drome uit en gun mekaar ruimte. Ek kan myself help – ek het my eie “tool box” waaraan niemand mag raak nie! En my ou regterhand, Rebecca, het saam met ons van Rustenburg af getrek en help my om die fort te hou sodat ek ook my drome kan uitleef . . . “
‘n Lékker wenpaartjie wat mekaar se geite aanvul. Reinette het geen twyfel dat Martin ook hierdie droom sal verwesenlik nie: Om top-gehalte wildspesies te teel in dieselfde klas as befaamde Limpopo-wildtelers soos Jacques Malan, Richard Morton, Norman Adami en plaaslik soos Nico Lerm. “Wat kan dan nou verkeerd loop vir ‘n man wat soveel energie het en boonop spog met ‘n mentor soos Jacques Malan wat hy deesdae DIE BAAS noem?”
Kyk ook onderstaande video en lees meer op hul webblad:
Previous Post:Cape Party to force Government to foot bill for sustainable water supply projects
Next Post:LISTERIOSIS: GET RID OF THESE PROCESSED MEAT / POLONIES IN YOUR FRIDGE
Wes-Kaapse natuurskoon . . . en wat dit bedreig.
Nuus in beeld - nuus wat saak maak!
Terwyl Mossselbaaiers soggens en saans met die mooiste kleurespel van die son oor die see begroet word, en buitelandse filmspanne hier boer om die haaie en veelsydige natuurskoon te kom vaslê vir die Groot Skerm, word die "veilige" Wes- en Suid-Kaap toenemend geteiken deur wat baie kenners nou meen is niks anders as georkestreerde misdaad- en moordbendes nie.
Sondag se grumoord op die Stellenbosse wynboer Stefan Smit (62 op sy besette plaas Louiesenhof nadat die grond reeds deur die Stellenbosch munisipaliteit gekoop is, het 'n kruitvat van woede laat ontplof wat herinner aan die nasionale Swart Maandag-veldtog teen plaasmoorde in 2017. * Meer onderaan.
Die koelbloedige skietdood van Smit nadat hy vergeefs uitsettingsbevele teen die onwettige besetters op sy plaas gekry het, is wyd veroordeel en word as 'n beplande en doelbewuste moord bestempel.
Aanval in Stellenbosch ’n 'beplande moord’
“Dit was nie ’n plaasaanval nie, dit was ’n beplande moord.”
So glo ’n vriend van Stefan Smit (62), eienaar en wynmaker van die plaas, Louiesenhof, buite Stellenbosch wat Sondagaand doodgeskiet is. Hy en Smit het mekaar ses jaar lank geken.
“Stefan het vir my gesê hy kry doodsdreigemente en vrees vir sy lewe,” sê dié vriend, wat op voorwaarde van anonimiteit gepraat het.
Hy sê Smit was ’n lieflike, liefdevolle, omgee mense-mens wat baie vir ander mense gedoen het.
“Ek weet nie wie so iets aan hom wou doen nie, maar ek sê vir jou dat dit ’n beplande moord was. Die aanvallers het verby die ander huise geloop en net vir Stefan doodgemaak, terwyl daar ander mense in die huis was.”
Lt.kol. Andrè Traut, polisiewoordvoerder, het Maandagoggend bevestig dat ’n 62- jarige man, sy vrou en ’n familievriend ten tyde van die moord in die huis was.
Volgens Traut het vier aanvallers by ’n deur ingegaan wat nie gesluit was nie, waarna hulle Smit vermoor het terwyl sy vrou en familievriend ook in die huis was. Die rowers het besittings van die familie gesteel, waarna hulle gevlug het.
Die vriend met wie Netwerk24 telefonies gepraat het, sê dat hy dink nie Smit het baie geld in sy kluis gehad nie.
“Hy’t nie eens meer baie wyn of brandewyn in sy huis gehad nie. Hy het vir my gesê dat hy begin afskaal het ná die hofsaak.”
Die vriend het verwys na die hofaansoek waarin inwoners van Kayamandi, wat naby die plaas geleë is, in Julie 2018 op 60 ha van Smit se grond, wat in ’n familietrust is, begin plak het. Ongeveer 1 200 strukture is op die grond opgerig.
Soos Rapport berig het, het Smit, nadat hy ’n hofbevel toegestaan is om die plakkers te verwyder, dit nie gedoen het nie omdat die plakkers gedreig het om die dorp te plunder. Smit het eerder in oorleg met die munisipaliteit en die gemeenskap ’n oplossing probeer soek.
Die vriend sê Smit het duisende rande aan die hofsaak bestee, maar hy het steeds mense probeer help.
“Hy het gevoel hy word as die vark in die verhaal uitgebeeld, maar hy wou net die mense van sy grond af hê. Hy het tot ander mense wat sukkel probeer help.”
Die vriend sê hy sal bly glo dat dit ’n beplande moord in plaas van ’n gewone plaasaanval was.
“Hoekom skiet jy een mens dood en los die ander mense? Kan jy dink hoeveel mense gaan nou werkloos wees omdat Stefan vermoor is? Stefan was een van die beste wynboere in ons omgewing.”
Agri Wes-Kaap het ook Maandagoggend in ’n verklaring sy skok en hartseer oor Smit se moord uitgespreek.
“Mnr. Smit is die tweede slagoffer van ’n plaasmoord in minder as ’n maand in die Wes-Kaap nadat mnr. Tool Wessels van Bonnievale in Mei vermoor is.”
Smit het twee dogters, Louie en Martine, albei in hul 20's, by sy eksvrou, Esme, wat tans in Swellendam woon. Die dogters woon en werk in die buiteland. Hulle het Sondagaand van sy moord verneem.
Smit is jare gelede weer getroud.
* Front Nasionaal het in 'n sterk-bewoorde verklaring gesê die groter prentjie agter dié skielike toename in Wes-Kaapse plaasaanvalle moenie misgekyk word nie. Smit se moord is die vierde plaasmoord in die Wes-Kaap vanjaar. Dit het stelselmatig toegeneem sedert Joubert Conradie in 2017 op sy plaas by Kanonkop, sowat 14 kilometer vanaf Stellenbosch, vermoor is. Die moord op dié geliefde boer het destyds gelei tot die landwye “Swart Maandag” protesaksie.
* Meer onder foto's
* Intussen het die omstrede leier van die Black First Land First (BLF), Andile Mngxitama, opnuut bevestig hulle sál ‘wit’ grond, veral wynplase, beset.
Black First Land First (BLF) se program om spesifiek grond in die hande van wit mense te beset sal voortduur.
BLF-leier, het Maandag dié standpunt van die party bevestig nadat ’n verklaring hieroor weer die ronde gedoen het.
Meer onder foto's.
* Só het Mosselbaaiers in Oktober 2017 saamgestaan teen misdaad en geweld tydens die Swart Maandag-veldtog. #blackmonday. http://www.mosselbayontheline.co.za/index.php/mosselbaai-vat-hande-teen-misdaad-geweld-en-plaasmoorde ... See more
If there has ever been any doubt about the risks involved and devastation caused by offshore fin fish farming (aqua farming), this should be a final blow to any plans the department of agriculture, forestry and fisheries (DAFF) still harbours to implement this controversial industry in South African waters . . .
Deaths come weeks after similar incident in Scotland: ‘We’re all pretty worried’
A sudden surge in algae has killed at least eight million salmon in one week across Norwegian fish farms, the state-owned Norwegian Seafood Council has said.
The enormous algal blooms, due to recent warm weather, have spread rapidly around Norway’s northern coast, sticking to fishes’ gills and suffocating them.
Wild fish can swim away from the lethal clouds of aquatic organisms, but farmed fish are trapped.
The algae is continuing to spread, the Norwegian Directorate of Fisheries said.
The organisation said on Tuesday that more than 10,000 tonnes of farmed salmon, with a sales price of some 620 million Norwegian crowns (£56m), had been killed, but the Seafood Council said the loss would be much greater.
“It’s too soon to say how big the losses will be for the producers. Preliminary numbers point to eight million dead fish, corresponding to 40,000 tonnes of salmon that won’t reach markets,” Seafood Council analyst Paul Aandahl said.
This means the algae may already have wiped out over £200m worth of fish in total.
Similar algal blooms have been reported on the west coast of Scotland in recent weeks, and experts told The Independent the algae, believed to have killed thousands of fish in Loch Fyne, had come very early in the year. Hundreds of tonnes of dead fish were removed following the bloom, according to the BBC.
Norway is the world’s largest exporter of salmon and the effect of the millions of deaths will likely see half the expected growth in salmon volumes wiped out this year as a result, while prices are likely to rise, said Lars Konrad Johnsen, an analyst at Fearnleys, an investment bank which specialises in maritime industries.
Also read the situation with DAFF in South Africa:
"South Africa’s fisheries authority is in a state of crisis, paralysed by a factional war between its two most senior officials and hollowed out by a culture of corruption.
This has left the Department of Agriculture, Forestry and Fisheries (DAFF) unable to perform many of its most basic tasks, including allocating fishing rights and enforcing regulations. An exodus of skilled staff, including top scientists, has aggravated the problem.
As a consequence, the fisheries sector, a critical pillar of the Western Cape’s economy, is plagued by deep disfunction, a state of affairs that disproportionately affects poor people. Government programs intended to uplift fishing communities — now hotbeds for abalone and crayfish poaching — have repeatedly stalled.
Click on the photo and link to read more and also scroll down to our previous posts re the Save Langebaan Lagoon action group's mammoth effort to save this pristine West Coast Ramsar site from this destructive industry:
"https://www.groundup.org.za/article/fisheries-department-rots-top/?fbclid=IwAR0iKZV8Vd-u_0e0IaIuqclk0iCHJUe5Umdrl1NtaVgPP7s9LxtwzgeOz2A ... See more
Ons weet nie of die drukgroep Save Langebaan Lagoon nuwe (giftige) skietgoed ingespan het om hulle te help in die epiese stryd om dié ekologies-sensitiewe strandmeer teen ekologiese rampte te beskerm nie . . . maar dié Kaapse kobra wat vandeesweek by Paradise Beach raakgeloop is, is nou eers (tydelik) in 'n "veiliger" omgewing vrygelaat . . . ;-)
Frans JC Martins het die slangvangery op SsssLangebaan op video vasgelê.
Goeie nuus te midde van 'n hernieude hofstryd om die departement van landbou, bosbou en vissery se planne vir 'n akwaboerdery-projek in die beskermde waters van die Langebaan-strandmeer in die Kaapse Hoërhof te laat hersien, is dat die Langebaan-strandmeer en vier omliggende weskus-strandgebiede ingesluit is in die 20 nuwe marienebewaringsgebiede wat dié week uiteindelik afgekondig is. Dit sluit die volgende plekke aan die weskus in: Langebaan-strandmeer, 16-Mylstrand, Malgas, asook die Jutten en Marcus-eilande. Dié gebiede vorm die kern van die Kaapse Weskus Biosfeer-reservaat
Die departement van omgewingsake het pas drie nuwe beskermde mariene gebiede (MPA’s) in die Staatskoerant afgekondig. Al drie is binne die grense van bestaande nasionale parke.
Die Addo-olifantpark-marienegebied, die Robbeneiland-marienegebied (wat deur die Tafelberg nasionale park bestuur sal word) en die Namakwapark-marienegebied is deel van 20 nuwe nasionale beskermde marienegebiede wat afgekondig is, het SANParke in ŉ verklaring gesê.
Die altesame 41 beskermde marienegebiede in Suid-Afrika is:
1 - ORANGE SHELF EDGE
2 - NAMAQUA FOSSIL FOREST
3 - NAMAQUA NP
4 - CHILDS BANK
5 - BENGUELA MUD
6 - CAPE CANYON
7 - ROCHERPAN
8 - MALGAS ISLAND
9 - MARCUS ISLAND
10 - JUTTEN ISLAND
11 - LANGEBAAN LAGOON
12 - SIXTEEN-MILE BEACH
13 - ROBBEN ISLAND
14 - TABLE MOUNTAIN NP
15 - HELDERBERG
16 - BETTY’S BAY
17 - WALKER BAY
18 - SE ATLANTIC SEAMOUNTS
19 - BROWNS BANK CORALS
20 - AGULHAS MUD
21 - DE HOOP
22 - STILBAAI
23 - AGULHAS BANK COMPLEX
24 - SW INDIAN SEAMOUNTS
25 - GOUKAMMA
26 - ROBBERG
27 - TSITSIKAMMA
28 - AGULHAS FRONT
29 - PORT ELIZABETH CORALS
30 - SARDINIA BAY
31 - ADDO ELEPHANT NP
32 - AMATHOLE
33 - AMATHOLE OFFSHORE
34 - DWESA-CWEBE
35 - HLULEKA
36 - PONDOLAND
37 - TRAFALGAR
38 - PROTEA BANKS
39 - ALIWAL SHOAL
40 - UTHUKELA BANKS
41 - ISIMANGALISO
42 - PRINCE EDWARD ISLANDS
Die afkondiging is die gevolg van jarelange werk deur die Suid-Afrikaanse Nasionale Biodiversiteit-instituut vir Biodiversiteit (Sanbi), SANParke, Ezemvele KZN Wildlife en die departement van omgewingsake. Die beskerming geld vanaf 1 Augustus vanjaar.
Dr. Ané Oosthuizen, SANParke se nasionale marienekoördineerder, het gesê die nuwe netwerk beskermde gebiede verhoog die bewaringsgrootte van Suid-Afrika se oseane van 0,43% tot 5% – ŉ reuseprestasie vir bewaring.
“Die nuwe MPA’s gaan bydra tot die bewaring van ons oseane, eilande en kushabitatte, dit gaan bedreigde spesies soos pikkewyne beskerm en gaan oorgebruikte spesies soos lynvis, perlemoen en krewe se getalle
“Dit gaan help om ekostelseldienste te verseker, dit gaan ontspannings-, toerisme- en opvoedkundige aktiwiteite ondersteun asook bestaans-, ontspannings- en kommersiële vissery steun.
“MPA’s help om ekostelsels veerkragtig te hou in ŉ tyd van klimaatsverandering,” het Oosthuizen gesê.
Die beplanning vir sommige van die gebiede het reeds in 2006 begin, soos in die geval van die Addo-olifantpark-marienegebied.
Honderde beplanningsvergaderings en ontmoetings met betrokkenes is gehou en daar is met gemeenskappe en nywerhede onderhandel in die olie- en gas-, myn-, vissery- en akwakultuurbedrywe.
Beplanners en prokureurs het vyf jaar bestee om die vorm, grootte en regulasies vir die MPA’s te ontwikkel en vele toegewings is aan alle kante gemaak om uiteindelik ŉ ooreenkoms te bereik, het Oosthuizen gesê.
Lees meer hier en onder foto's:
https://www.marineprotectedareas.org.za/explore ... See more
Save Langebaan Lagoon - STOP ENVIRONMENTAL DISASTER
'n Mens kan nie help om jou hoed af te haal vir die onvermoeide en volgehoue stryd van 'n groep passievolle Weskussers om hul geliefde Langebaan-strandmeer tot in die hoogste hof te beskerm teen ondeurdagte besluite en projekte deur gierige politici wat tot die onomkeerbare verwoesting van dié beskermde gebied en sy florerende toerismebedrywe kan lei nie.
Die aksiegroep Save Langebaan Lagoon voel só sterk oor die planne van die uiters omstrede departement van landbou, bosbou en visserye (DAFF) om 'n gebied van 884 hektaar aangrensend aan die strandmeer in 'n akwakultuur-ontwikkelingsone met vinvishokke en seeplaasboerderye met oesters en mossels te omskep, dat hulle bereid is om tot R2 miljoen op te dok om die goedkeuring vir dié projek in die Kaapse Hooggeregshof te laat hersien.
Die probleme met veral vinvis-seeboerdery - wat veral in die kouer (eerstewêreldse) Skandinawiese lande soos Noorweë op groot skaal beoefen word - is legio weens grootskaalse besoedeling, visvrektes en vis wat uit die hokke ontsnap en natuurlike visspesies bedreig. In Suid-Afrika - en veral die Wes-Kaap (Kaap van Storms) - met sy onvoorspelbare woeste branders tydens springgety is dit reeds bewys dat die hokke nie bestand is teen die woeste waters en die Mariene Groot Vyf (walvisse, haaie, dolfyne, robbe en pikkewyne), asook seevoëls, nie. Vorige videos het reeds getoon hoe die robbe langs die weskus binne-in die hokke baljaar . . .
Voorts vereis dié projek baie streng wetenskaplike navorsing en opleiding ten opsigte van voeding, wat groeihormone, antibiotika, chemiese plaagdoders, ens. insluit sodat werkskepping beperk is tot 'n handjievol deskundiges. Baie streng beheermaatreëls en polisieëring is ook nodig om siektes, wanvoeding, wanpraktyke en besoedeling weens afvalstowwe wat op die seebodem beland, te monitor.
Die skokkende statistiek oor perlemoenstropery en -smokkelary waarby Wes-Kaapse bendelede en DAFF-amptenare toenemend betrokke is, is sprekende bewys daarvan dat DAFF en ander owerhede nie eens in staat is om die bestaande perlemoenbedryf te beheer en te bestuur nie. Watter ervaring, kundigheid en politieke wil sal daar wees om 'n gespesialiseerde en baie riskante bedryf soos vinvisboerdery in die weskus se waters te beheer en te bestuur as baie eerstewêreldlande selfs daarmee sukkel in kalm riviere ?
Die see rondom Saldanhabaai se hawe is reeds so erg besoedel dat Dr Barry Clarke al jare lank waarsku teen toksiteite in skulpdiere soos mossels en oesters - kan die see daar nóg 'n bedryf met potensieel hoë besoedelingsgevaar bekostig? Sal jy vis eet wat vol pille, groeihormone, antibiotika en plaagdoders gepomp is?
En watter langtermyn-impak sal dit hê op die ongerepte Langebaan-strandmeer - een van die wêreld se beskermde Ramsar-gebiede en 'n top-bestemming vir vlieër-branderry (kite surfing) en ander watersporte?
Die volgende twee videos is baie insiggewend oor wat selfs in eerstewêreldlande aangaan in dié opportunistiese vinvisbedryf . .
Kyk asb. ook die onderstaande video en lees gerus meer hier hoe jy betrokke kan raak om Langebaan se lewensaar van politici se ondeurdagte planne en rampspoedige gevolge te help red - voor dit vir altyd te laat is:
http://savelangebaanlagoon.co.za/ ... See more
Planned large scale industrial Aquaculture Development Zone threatens unique bay and lagoon waters . Donate Here: https://www.backabuddy.co.za/charity/profil...